CELEX: 32010D0130
Language: lv
Date: 2010-03-01 00:00:00
Title: 2010/130/: Komisijas Lēmums ( 2010. gada 1. marts ), ar ko Beļģijai, Bulgārijai, Čehijai, Vācijai, Polijai, Portugālei un Zviedrijai piešķir atkāpi no Eiropas Parlamenta un Padomes Regulas (EK) Nr. 543/2009, kas attiecas uz statistiku par augkopības kultūrām, īstenošanas (izziņots ar dokumenta numuru C(2010) 1057)

2.3.2010   
            
            
               LV
            
            
               Eiropas Savienības Oficiālais Vēstnesis
            
            
               L 51/24
            
         KOMISIJAS LĒMUMS
   (2010. gada 1. marts),
   ar ko Beļģijai, Bulgārijai, Čehijai, Vācijai, Polijai, Portugālei un Zviedrijai piešķir atkāpi no Eiropas Parlamenta un Padomes Regulas (EK) Nr. 543/2009, kas attiecas uz statistiku par augkopības kultūrām, īstenošanas
   (izziņots ar dokumenta numuru C(2010) 1057)
   (Autentiski ir tikai teksti bulgāru, čehu, franču, nīderlandiešu, poļu, portugāļu, vācu un zviedru valodā)
   (2010/130/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 18. jūnija Regulu (EK) Nr. 543/2009, kas attiecas uz statistiku par augkopības kultūrām un ar ko atceļ Padomes Regulas (EEK) Nr. 837/90 un (EEK) Nr. 959/93 (1), un jo īpaši tās 10. panta 1. punktu,
   ņemot vērā Beļģijas pieprasījumu, kas iesniegts 2009. gada 30. jūlijā,
   ņemot vērā Bulgārijas pieprasījumu, kas iesniegts 2009. gada 20. jūlijā,
   ņemot vērā Čehijas pieprasījumu, kas iesniegts 2009. gada 30. jūlijā,
   ņemot vērā Vācijas pieprasījumu, kas iesniegts 2009. gada 23. jūlijā,
   ņemot vērā Polijas pieprasījumu, kas iesniegts 2009. gada 31. jūlijā,
   ņemot vērā Portugāles pieprasījumu, kas iesniegts 2009. gada 20. jūlijā,
   ņemot vērā Zviedrijas pieprasījumu, kas iesniegts 2009. gada 30. jūlijā,
   tā kā:
   
               (1)
            
            
               Saskaņā ar Regulas (EK) Nr. 543/2009 10. pantu Komisija dalībvalstīm var piešķirt atkāpi no minētās regulas īstenošanas, ja minētās regulas piemērošana dalībvalsts statistikas sistēmai rada nepieciešamību veikt būtiskus pielāgojumus un var radīt būtiskas praktiskas problēmas.
            
         
               (2)
            
            
               Šādas atkāpes pēc to pieprasījuma ir jāpiešķir Beļģijai, Bulgārijai, Čehijai, Vācijai, Polijai, Portugālei un Zviedrijai.
            
         
               (3)
            
            
               Saskaņā ar Regulu (EK) Nr. 543/2009 dalībvalsts, kurai ir piešķirta atkāpe, turpina piemērot Padomes Regulas (EEK) Nr. 837/90 (2) un Regulas (EEK) Nr. 959/93 (3) noteikumus piešķirtajā atkāpes periodā.
            
         
               (4)
            
            
               Šajā lēmumā paredzētie pasākumi ir saskaņā ar atzinumu, ko sniegusi Lauksaimniecības statistikas pastāvīgā komiteja, kura izveidota ar Padomes Lēmumu 72/279/EEK (4),
            
         IR PIEŅĒMUSI ŠO LĒMUMU.
   1. pants
   1.   Čehijai piešķir atkāpi no Regulas (EK) Nr. 543/2009 īstenošanas līdz 2010. gada 31. decembrim.
   2.   Beļģijai, Bulgārijai, Vācijai, Polijai, Portugālei un Zviedrijai piešķir atkāpi no Regulas (EK) Nr. 543/2009 īstenošanas līdz 2011. gada 31. decembrim.
   2. pants
   Šis lēmums ir adresēts Beļģijas Karalistei, Bulgārijas Republikai, Čehijas Republikai, Vācijas Federatīvajai Republikai, Polijas Republikai, Portugāles Republikai un Zviedrijas Karalistei.
   
      Briselē, 2010. gada 1. martā
      
         
            Komisijas vārdā –
         
            Komisijas loceklis
         
         Olli REHN
      
   
   
      (1)  OV L 167, 29.6.2009., 1. lpp.
   
      (2)  OV L 88, 3.4.1990., 1. lpp.
   
      (3)  OV L 98, 24.4.1993., 1. lpp.
   
      (4)  OV L 179, 7.8.1972., 1. lpp.